Tragedie de proporții în Nigeria. Peste 100 de oameni care se întorceau de la o nuntă au murit, după ce barca în care erau s-a scufundat într-un râu.
"Până acum am numărat 103 morţi. Peste 100 de persoane au fost salvate. Operațiunile de căutare continuă, ceea ce înseamnă că bilanțul s-ar putea înrăutăți", a declarat Okasanmi Ajayi, purtătorul de cuvânt al poliţiei statului Kwara, citat de Al Jazeera.
— Sahara Reporters (@SaharaReporters) June 13, 2023
Victimele, între care sunt copii și femei, plecaseră din statul Niger și trebuiau să ajungă în statul Kwara, când ambarcațiunea lor s-a scufundat. Multe dintre ele s-au înecat deoarece accidentul a avut loc la 3 noaptea, ora locală, așa că nu s-a aflat despre el decât ore mai târziu.
Reporterul Al Jazeera a transmis din capitala Abuja că deja au avut loc funeraliile pentru cel puțin 60 de persoane.
Tragedy as boat conveying over 100 persons capsizes in Kwarahttps://t.co/NNVUEY66oJ
— Daily Nigerian (@daily_nigerian) June 13, 2023
Astfel de accidente se produc des în Nigeria, de cele mai multe ori cauzele fiind supraîncărcarea ambarcațiunilor sau nerespectarea regulilor de siguranță. În mai 2021, au murit 160 de oameni într-un accident similar produs în aceeași zonă.
Amintim că, recent, cel puțin 10 oameni au murit și 25 au fost răniți în Australia, după ce un autocar cu nuntași s-a răsturnat. Potrivit presei locale, acesta este cel mai grav accident din Australia din ultimii 30 de ani.